กินยาคุมฮอร์โมน21เม็ดทุกเดือนค่ะ เเนะนำให้กินนมา9เดือนเเล้ว เมื่อก่อนประจำเดือนไม่มา2ปี ไปพบ สั่งให้กินยากับลดน้ำหนัก ก้กินยาคุม21เม็ด มาทุกเดือนประจำเดือนก้มาปกติทุกเดือน มีเดือนที่8 ทำยาคุมหายไม่ได้กิน2เม็ดสุดท้าย เเต่ประจำเดือนก็มา พอมาเดือน9ลืมกิน2เม็ดสุดท้าย รอ7วันเริ่มเเผงใหม่ เเต่ประจำเดือนไม่มาค่ะ เเต่ตอนไปหาตรวจถุงน้ำดีในรังไข่ฝ่อ เพราะไม่มีประจำเดือนนาน เเละน้ำหนักก้ขึ้นมาก อยากทราบว่าควรทำอย่างไรดีค่ะเดือนนี้ประจำเดือนไม่มา
สวัสดีค่ะ หากทานยาคุมกำเนิดจนถึงเม็ดที่ 19 แล้วลืมทานเม็ดที่ 20 และ 21 แล้วได้เว้นระยะไปอีก 7 วัน แต่ประจำเดือนไม่มีมา และที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูก่อน หากตรวจไม่พบ อาจเกิดจากผลของฮอร์โมนจากยาคุม ที่ไปทำให้เยื่อบุโพรงมดลูกฝ่อบางลง จึงทำให้ไม่มีประจำเดือนมา โดยเฉพาะหากเป็นยาคุมกำเนิดชนิดที่มีฮอร์โมนต่ำ หรือเกิดจากการทานยาคุมต่อเนื่องนานๆ ซึ่งก็ไม่ได้อันตรายอะไร หากยังต้องการคุมกำเนิดอยู่ ก็สามารถทานต่อได้ แต่หากไม่ได้ต้องการทานยาคุมกำเนิด ก็อาจหยุดทานยาคุม และรอดูประจำเดือนต่อไปก่อนค่ะสำหรับเรื่องน้ำหนัก ก็ควรต้องไม่ให้มีน้ำหนักเพิ่มอีก และควรพยายามลดให้อยู่ให้มีน้ำหนักตัวอยู่ในเกณฑ์มาตรฐาน โดยอาศัยการควบคุมอาหารและออกกำลังกาย โดยควรลดอย่างค่อยเป็นค่อยไปช้าๆ ไม่หักโหม ไม่เร่งรีบ และไม่ควรใช้ยาลดน้ำหนักหรืออาหารเสริมใดๆ เพื่อไม่ให้เกิดโยโยเอฟเฟคตามมาค่ะ